CELEX: 31970R0756
Language: el
Date: 1970-04-24 00:00:00
Title: Κανονισμός (ΕΟΚ) αριθ. 756/70 της Επιτροπής της 24ης Απριλίου 1970 περί της χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή τυρίνης και τυρινικών αλάτων

Avis juridique important

|

31970R0756

Κανονισμός (ΕΟΚ) αριθ. 756/70 της Επιτροπής της 24ης Απριλίου 1970 περί της χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή τυρίνης και τυρινικών αλάτων  

Επίσημη Εφημερίδα αριθ. L 091 της 25/04/1970 σ. 0028 - 0030 Δανική ειδική έκδοση: Σειρά I Κεφάλαιο 1970(I) σ. 0181  Αγγλική ειδική έκδοση: Σειρά I Κεφάλαιο 1970(I) σ. 0201  Ελληνική ειδική έκδοση: Κεφάλαιο 03 τόμος 5 σ. 0080  Ισπανική ειδική έκδοση: Κεφάλαιο 03 τόμος 3 σ. 0209  Πορτογαλική ειδική έκδοση : Κεφάλαιο 03 τόμος 3 σ. 0209 

++++ΚΑΝΟΝΙΣΜΟΣ ( ΕΟΚ ) αριθ . 756/70 ΤΗΣ ΕΠΙΤΡΟΠΗΣ  της 24ης Απριλίου 1970  περί χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή τυρίνης και τυρινικών αλάτων  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2622/69 ( 2 ) , και ιδίως το άρθρο 11 παράγραφος 3 και το άρθρο 28 ,  Εκτιμώντας :  ότι ο κανονισμός ( ΕΟΚ ) αριθ . 987/68 του Συμβουλίου της 15ης Ιουλίου 1968 ( 3 ) έχει καθορίσει τους γενικούς κανόνες για τη χορήγηση ενισχύσεως για το αποκορυφωμένο γάλα που μεταποιείται σε τυρίνη και τυρινικά άλατα  ότι οι λεπτομέρειες εφαρμογής των διατάξεων αυτών θεσπίσθηκαν από τον κανονισμό ( ΕΟΚ ) αριθ . 1102/68 της Επιτροπής της 27ης Ιουλίου 1968 περί καθορισμού των τρόπων χορηγήσεως ενισχύσεων για το αποκορυφωμένο γάλα που μεταποιείται για παρασκευή τυρίνης και τυρινικών αλάτων ( 4 ) , καθώς και από τον κανονισμό ( ΕΟΚ ) αριθ . 146/69 της Επιτροπής της 24ης Ιανουαρίου 1969 περί καθορισμού του ύψους των ενισχύσεων για το αποκορυφωμένο γάλα που μεταποιείται για παρασκευή τυρίνης και τυρινικών αλάτων ( 5 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2437/69 ( 6 )   ότι σύμφωνα με τις διατάξεις του άρθρου 2 του κανονισμού ( ΕΟΚ ) αριθ . 1102/68 , θεωρείται για τον υπολογισμό της ενισχύσεως ότι ένα χιλιόγραμμο τυρίνης ή τυρινικών αλάτων παρασκευάσθηκε με 33,75 χιλιόγραμμα αποκορυφωμένου γάλακτος  ότι το άρθρο 1 παράγραφος 1 του κανονισμού ( ΕΟΚ ) αριθ . 146/69 διαφοροποιεί την ενίσχυση που πρέπει να χορηγηθεί ανά 100 χιλιόγραμμα αποκορυφωμένου γάλακτος , ανάλογα προς το εάν το προϊόν που λαμβάνεται αποτελείται από τυρίνη ή τυρινικά άλατα και ανάλογα προς τη φύση και την ποιότητα της τυρίνης ή των τυρινικών αλάτων που παρασκευάσθηκαν   ότι , λαμβανομένης υπόψη της κτηθείσης πείρας από την εφαρμογή των διατάξεων αυτών και προκειμένου να επιτραπεί μία καλύτερη εκτίμηση των διαφόρων ποσοτήτων αποκορυφωμένου γάλακτος , οι οποίες είναι αναγκαίες για τη μεταποίηση σε τυρίνη και τυρινικά άλατα , σε συνάρτηση με τη φύση και την ποιότητά τους , πρέπει να μη καθορίζεται πλέον κατά διαφοροποιημένο τρόπο το ύψος της ενισχύσεως ανά 100 χιλιόγραμμα αποκορυφωμένου γάλακτος , αλλά να γίνεται διάκριση μεταξύ των διαφόρων ποσοτήτων αποκορυφωμένου γάλακτος , οι οποίες είναι αναγκαίες για την παρασκευή τυρίνης και τυρινικών αλάτων διαφόρου φύσεως και ποιότητος   ότι για το σκοπό αυτό , λαμβανομένης υπόψη της καταστάσεως της αγοράς , πρέπει να μην επιδοτείται κατά τον αυτό τρόπο η παραγωγή τυρίνης και τυρινικών αλάτων κατωτέρας ποιότητος και εκείνη τυρίνης και τυρινικών αλάτων καλυτέρας ποιότητος   ότι , εξ άλλου , οι διατάξεις των κανονισμών ( ΕΟΚ ) αριθ . 1102/68 και 146/69 περί της διαδικασίας καταβολής της ενισχύσεως και περί των μέτρων ελέγχου απεδείχθησαν ικανοποιητικές και δύνανται ως εκ τούτου να διατηρηθούν  ότι , λαμβανομένων υπόψη των ανωτέρω τροποποιήσεων που πρέπει να επέλθουν στο καθεστώς των ενισχύσεων , πρέπει , εν τούτοις , για λόγους σαφήνειας , να συγκεντρωθούν σε ένα νέο κανονισμό οι λεπτομέρειες εφαρμογής για τη χορήγηση των ενισχύσεων   ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διετύπωσε γνώμη εντός της προθεσμίας που έχει ταχθεί από τον πρόεδρό της ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Η ενίσχυση χορηγείται στους παραγωγούς τυρίνης και τυρινικών αλάτων μόνον αν τα προϊόντα αυτά παρασκευάσθηκαν από αποκορυφωμένο γάλα ή από ακατέργαστη τυρίνη που έχει εξαχθεί από γάλα κοινοτικής καταγωγής .  Αρθρο 2  1 . Η ενίσχυση για 100 χιλιόγραμμα αποκορυφωμένου γάλακτος που μεταποιείται σε τυρίνη ή τυρινικά άλατα καθορίζεται σε 2,02 λογιστικές μονάδες .  Εν τούτοις , η ενίσχυση αυτή περιορίζεται στο 35 % του ποσού , το οποίο αναφέρεται στο προηγούμενο εδάφιο , όταν το αποκορυφωμένο γάλα μεταποιείται σε τυρίνη ή τυρινικά άλατα άλλα από αυτά που αναφέρονται στην παράγραφο 2 υπό α ) έως γ ) .  2 . Για τον υπολογισμό της ενισχύσεως θεωρείται ότι :  α ) ένα χιλιόγραμμο τυρινικών αλάτων ή τυρίνης - πυτίας ποιότητος Α παρασκευάσθηκε με 37,75 χιλιόγραμμα αποκορυφωμένου γάλακτος   β ) ένα χιλιόγραμμο οξίνης τυρίνης ποιότητος Α ή τυρίνης -  πυτίας ποιότητος Β παρασκευάσθηκε με 35,75 χιλιόγραμμα αποκορυφωμένου γάλακτος   γ ) ένα χιλιόγραμμο οξίνης τυρίνης ποιότητος Β παρασκευάσθηκε με 33,75 χιλιόγραμμα αποκορυφωμένου γάλακτος   δ ) ένα χιλιόγραμμο άλλων τυρινών ή τυρινικών αλάτων παρασκευάσθηκε με 31,75 χιλιόγραμμα αποκορυφωμένου γάλακτος .  Οι τυρίνες και τα τυρινικά άλατα που προβλέπονται στο εδάφιο 1 υπό α ) έως γ ) πρέπει να ανταποκρίνονται στις προδιαγραφές , οι οποίες καθορίζονται στο παράρτημα .  3 . Μέχρι το τέλος της γαλακτοκομικής περιόδου 1969/1970 τα ποσά της ενισχύσεως που προκύπτουν από τις διατάξεις των ανωτέρω παραγράφων προσαυξάνονται κατά 0,24 λογιστικές μονάδες ανά 100 χιλιόγραμμα αποκορυφωμένου γάλακτος για το Βέλγιο και το Λουξεμβούργο .  Αρθρο 3  1 . Οι παραγωγοί τυρίνης ή τυρινικών αλάτων δύνανται να τύχουν της ενισχύσεως μόνον :  α ) αν τηρούν μηνιαία κατάσταση των ποσοτήτων γάλακτος και γαλακτοκομικών προϊόντων , περιλαμβανομένων των τυρινών και τυρινικών αλάτων οι οποίες έχουν παραδοθεί , παρασκευασθεί , χρησιμοποιηθεί και διατεθεί   β ) αν υποβάλλονται σε έλεγχο , ο οποίος διενεργείται από τον αρμόδιο οργανισμό παρεμβάσεως .  2 . Η κατάσταση των ποσοτήτων που αναφέρεται στην παράγραφο 1 υπό α ) περιλαμβάνει τουλάχιστον τα ακόλουθα στοιχεία :  α ) εισόδους γάλακτος και κρέμας γάλακτος   β ) αγορές ακατέργαστης τυρίνης   γ ) αγορές τυρίνης και τυρινικών αλάτων   δ ) ημερομηνίες παρασκευής και παραχθείσες ποσότητες τυρίνης και τυρινικών αλάτων   ε ) ποσότητες των άλλων παρασκευασθέντων γαλακτοκομικών προϊόντων   ζ ) ημερομηνία πωλήσεως και πωληθείσες ποσότητες τυρίνης και τυρινικών αλάτων καθώς και όνομα και διεύθυνση του παραλήπτου   η ) απώλειες , δείγματα , δοθείσες και αντικατασταθείσες ποσότητες γάλακτος , γαλακτοκομικών προϊόντων τυρίνης και τυρινικών αλάτων .  Τα στοιχεία συνοδεύονται από δικαιολογητικά , ιδίως από τα δελτία παραδόσεως , τα τιμολόγια και τα δελτία της επιχειρήσεως .  3 . Ο έλεγχος που αναφέρεται στην παράγραφο 1 υπό β ) συνίσταται τουλάχιστον στη διαρκή εποπτεία της επιχειρήσεως παραγωγής και της συνθέσεως της τυρίνης και των τυρινικών αλάτων .  4 . Τα Κράτη μέλη ανακοινώνουν στην Επιτροπή τα μέτρα ελέγχου που ενδεχομένως εφαρμόζουν επί πλέον εκείνων που απαιτούνται από την παράγραφο 3 .  Αρθρο 4  1 . Η ενίσχυση χορηγείται μόνον μετά τη διάθεση της τυρίνης ή των τυρινικών αλάτων . Η έγγραφη αίτηση πρέπει να υποβάλλεται στον οργανισμό παρεμβάσεως .  Πρέπει να εμφαίνει :  α ) το όνομα και τη διεύθυνση του παραγωγού   β ) την ποσότητα τυρίνης ή τυρινικών αλάτων παραγωγής του που διέθεσε και για την οποία ζητεί την ενίσχυση .  2 . Ο οργανισμός παρεμβάσεως δύναται να ζητεί συμπληρωματικές πληροφορίες που αφορούν ιδίως την ποσότητα αποκορυφωμένου γάλακτος ή ακατέργαστης τυρίνης που έχει μεταποιηθεί καθώς και την ποσότητα της τυρίνης και τυρινικών αλάτων που έχουν παρασκευασθεί .  Αρθρο 5  Οι κανονισμοί ( ΕΟΚ ) αριθ . 1102/68 και 146/69 καταργούνται . Εν τούτοις , η εφαρμογή τους παραμένει για τις τυρίνες και τυρινικά άλατα που έχουν διατεθεί προ της ενάρξεως ισχύος του παρόντος κανονισμού .  Αρθρο 6  Ο παρών κανονισμός αρχίζει να ισχύει την 1η Μαϊου 1970 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 24 Απριλίου 1970 .  Για την Επιτροπή  Ο Πρόεδρος  Jean REY  ΠΑΡΑΡΤΗΜΑ  Ι . Προδιαγραφές συνθέσεως  1 . Οξινη τυρίνη * Ποιότητα Α * Ποιότητα Β *  1 . Μεγίστη περιεκτικότητα σε νερό * 12,00 % * 12,00 % *  2 . Μεγίστη περιεκτικότητα σε λιπαρές ουσίες * 1,75 % * 2,00 % *  3 . Ελεύθερα οξέα που εκφράζονται σε γαλακτικό οξύ - κατ ' ανώτατο όριο * 0,30 % * 0,80 % *  2 . Τυρίνη - πυτία * Ποιότητα Α * Ποιότητα Β *  1 . Μεγίστη περιεκτικότητα σε νερό * 12,00 % * 13,00 % *  2 . Μεγίστη περιεκτικότητα σε λιπαρές ουσίες * 1,00 % * 1,25 % *  3 . Ελαχίστη περιεκτικότητα σε τέφρα * 7,50 % * 7,50 % *  3 . Τυρινικά άλατα * *  1 . Μεγίστη περιεκτικότητα σε νερό * 6,00 % * *  2 . Ελαχίστη περιεκτικότητα σε πρωτεϊνούχους ουσίες του γάλακτος * 88,00 % * *  3 . Μεγίστη περιεκτικότητα σε λιπαρές ουσίες και τέφρα * 6,00 % * *  ΙΙ . Προδιαγραφές συσκευασίας  Στα δοχεία και τα μέσα συσκευασίας της οξίνης τυρίνης , της τυρίνης - πυτίας και των τυρινικών αλάτων πρέπει να εμφαίνεται , εκτός από την ένδειξη του προϊόντος , αντίστοιχα η ελαχίστη περιεκτικότητα ή η μεγίστη περιεκτικότητα σε εκατοστιαίο ποσοστό , είτε η πραγματική περιεκτικότητα σε συστατικά που εμφαίνονται στο εδάφιο Ι του παρόντος παραρτήματος .  ΙΙΙ . Ορισμοί  1 . Περιεκτικότητα σε νερό  Ως περιεκτικότητα σε νερό νοείται το βάρος νερού σε εκατοστιαίο ποσοστό το οποίο προσδιορίζεται μετά από ξήρανση , επί έξι ώρες σε 102 ± 2 ° C , 5 γραμμαρίων τυρίνης ή τυρινικών αλάτων .  2 . Περιεκτικότητα σε λιπαρές ουσίες  Ως περιεκτικότητα σε λιπαρές ουσίες νοείται η ποσότητα ολικής ουσίας σε εκατοστιαίο ποσοστό κατά βάρος , η οποία λαμβάνεται με τη μέθοδο Schmid - Bondzjnki - Ratzlaff ή τη μέθοδο Rose - Gottlieb .  3 . Περιεκτικότητα σε τέφρα  Ως τέφρα νοείται το υπόλειμμα της αποτεφρώσεως της τυρίνης ή των τυρινικών αλάτων , η οποία διενεργείται σε χαμηλή θερμοκρασία και σε ελαφρό ρεύμα αέρος , αφού προηγουμένως έχει δεσμευθεί ο οργανικός φωσφόρος με την προσθήκη ενός άλατος ή μιας καθορισμένης ανοργάνου βάσεως .  4 . Περιεκτικότητα σε ελεύθερα οξέα  Ως περιεκτικότητα σε ελεύθερα οξέα - σε αντιστοιχία γαλακτικού οξέος - νοούνται τα οξέα τα οποία παραλαμβάνονται σε περιβάλλον θερμό και υδαρές που τιτλοδοτούνται διά διαλύματος υδροξειδίου του νατρίου ( δείκτης φαινολοφθαλεϊνη ) .  5 . Περιεκτικότητα σε πρωτεϊνούχους ουσίες γάλακτος  Ως περιεκτικότητα σε πρωτείνούχους ουσίες γάλακτος νοείται το εκατοστιαίο ποσοστό κατά βάρος του περιεχομένου αζώτου , που προσδιορίζεται με τη μέθοδο Kjeldahl και πολλαπλασιάζεται με το συντελεστή 6,38 .  ( 1 ) ΕΕ αριθ . Ν 148 της 28.6.1968 , σ . 13 .  ( 2 ) ΕΕ αριθ . Ν 328 της 30.12.1969 , σ . 8 .  ( 3 ) ΕΕ αριθ . Ν 169 της 18.7.1968 , σ . 6 .  ( 4 ) ΕΕ αριθ . Ν 184 της 29.7.1968 , σ . 19 .  ( 5 ) ΕΕ αριθ . Ν 21 της 28.1.1969 , σ . 3 .  ( 6 ) ΕΕ αριθ . Ν 307 της 7.12.1969 , σ . 7 .